הוועדה המיוחדת להתמודדות עם סמים ואלכוהול, כנסת 23, פרוטוקול מספר 37, 2020-12-30 09:30

מיכל וונש: תודה שאתם מצטרפים אלינו הבוקר.

מיכל וונש: זה יכול להיות דיון מסכם של הוועדה.

מיכל וונש: רק לעדכן את מי שלא בדיוק הבין, הכנסת התפזרה אבל הוועדות טרם פוזרו כך שאנחנו במעמד ביניים.

מיכל וונש: כמו דברים אחרים, גם זה לא קרה בעבר ולכן אנחנו מצליחים לקיים דיון כנראה מסכם ובחרתי להתמקד בתחום ההתמודדות עם נזקי העישון.

מיכל וונש: נעשתה כברת דרך משמעותית וחשוב גם להזכיר את כברת הדרך, גם מה שלא קודם וגם לראות מה ניתן לעשות כבר עכשיו בתקווה שכאשר אנחנו יוצאים למערכת של חוסר ודאות, נוכל לפחות למקסם את הצעדים ואת הדברים שנחשפו כאן עד כה.

מיכל וונש: אני מודה לכולם על שיתוף הפעולה בתקופת עבודתה של הוועדה.

מיכל וונש: באמת זכיתי לפגוש נשים ואנשים ראויים כל כך, מחויבים כל כך וללמוד מכם מי שמלווים את הוועדה והוועדה מלווה אותם, אבל יש כאן באמת עבודה משותפת לאורך שנים.

מיכל וונש: אני מרגישה שזכיתי להכיר אתכם, לעבוד אתכם, להיחשף לנושאים הללו שפותחים את הפריזמה הגדולה לעולם הזה שיש בו עוד כל כך הרבה עבודה שאני מחויבת להמשיך בה, בין כיושבת ראש הוועדה ובין אם ממקום אחר בתקווה שאהיה גם בכנסת הבאה.

מיכל וונש: עתה נעסוק בסיכום של הנושא הזה.

מיכל וונש: כפי שאתם יודעים יש גם חוקים שאני בעצמי הגשתי, ארבעה במספר, וחוקים נוספים שטרם הוגשו או שנמצאים בתהליך עם הייעוץ המשפטי.

מיכל וונש: אני רוצה שכן נתמקד היום במה שניתן לעשות דווקא עכשיו וכבר עכשיו, בתקופת הקורונה, ללא חקיקה.

מיכל וונש: אני אסקור בקצרה אבל אני אשמח אם כל הגורמים שנמצאים כאן, גם נציגי המשרדים השונים, יוכלו להתייחס לנושאים דרך הכוונה הזאת של מה אנחנו עושים בעת החירום הזאת אל מול העובדה שחקיקה לא תהיה הדרך.

מיכל וונש: לאורך זמן כן נוכל לקדם אבל לא כרגע.

מיכל וונש: הדיונים שהתקיימו עד כה בוועדה, כפי שמי שנמצאים כאן גם יודעים, המיקוד בנושא נזקי ומניעת העישון, עוד לא הספקנו לעמוד על כולם אבל היה בדגש על בני נוער ובין היתר בהבנה שהם בבואה למשבר החברתי, בריאותי וכלכלי שחווה החברה הישראלית וגם כיוון שם יש לנו דגש מאוד חשוב לאחריות יתרה בתקופה הזאת כשהם היו ללא מסגרות פורמליות ובלתי פורמליות, בתקופה הזאת שאנחנו יודעים שהתמכרויות דווקא מתרחשות בגילים הללו, בתקופה הזאת שביתר שאת תחושת החירום שאני חשתי בהשתתפותם בוועדה להאיר את הזרקור עליהם.

מיכל וונש: דיברנו על ההתמודדות עם סכנות העישון בתקופת הקורונה ועל הגנה על בני נוער וילדים מנזקי עישון בתקופת הקורונה.

מיכל וונש: אנחנו יודעים שהמעשנים נמצאים בבתיהם יחד עם ילדיהם וגם ברכביהם – וגם על כך נדבר – ויש עלייה בשימוש בסיגריות אלקטרוניות בקרב בני נוער וצעירים, עלייה בעישון נרגילות בתקופת הקורונה ולכך כמובן נלוותה הסכנה הנוספת להידבקות בקורונה מעבר לסכנה שנלווית לעישון באופן כללי, מכירת מוצרי טבק ועישון לקטינים ובנושא שפתחנו אותו, הרשתות החברתיות כסביבה לחשיפה והשפעה על בני נוער בכלל ובמגפת הקורונה בפרט, נושא ענק ועצום שבאמת רק הצלחנו להתחיל לגרד את ההתחלה של ההבנה, שלצד המשבר העצום הזה יש הזדמנויות, אני הייתי אומרת היסטוריות שדורשות מאתנו אחריות יתרה, עם שאר חברי הוועדה, לזהות ולמצות את ההזדמנויות הללו.

מיכל וונש: בכל אחד מהדיונים, כפי שתיארתי אותם ובעוד רבים אחרים שלא עסקו בהכרח ישירות בעישון סיגריות, קילפנו עוד שכבה וגילינו את הפערים העצומים, את הנתונים כאשר הם קיימים ולא תמיד הם קיימים.

מיכל וונש: מרביתם ככולם נעשו בהשתתפות של בני הנוער ובנות הנוער שלנו שיודעים היטב, יותר מכולנו, וחייבים להמשיך ולזכור לכלול אותם בכל התהליך הזה שאנחנו מייצרים כאן, גם בוועדה וגם מעבר לה, בעבודה של הגורמים השונים, של המשרדים שעוסקים בכך, מה הם האתגרים והפערים אתם הם מתמודדים.

מיכל וונש: כאמור, בדיון היום נעסוק גם בסיכום אבל גם אני מבקשת בדברים הדחופים והמיידיים שניתן לעשות כדי להתמודד עם ההשלכות של נזקי העישון ביתר שאת בתקופה הזאת, כך שאני אבקש גם מגורמים שמגיבים לא לומר לי שבגלל שאנחנו בתקופת קורונה לא הגענו לזה, אלא הפוך.

מיכל וונש: אני מבקשת שנמצה וננצל את ההזדמנויות הללו ונבצע ונממש את אחריותנו.

מיכל וונש: לשם כך אנחנו נתמקד באיסור מכירת הטבק לקטינים, סוגיה שעדיין לא נפתרה ויש בה פער עצום בין החוק למציאות בה החוק איננו נאכף, סוגיה שיושבת לפי מיטב הבנתי – ובבקשה, תקנו אותי אם אני טועה – בין משרד הבריאות, למשטרה ולרשויות המקומיות.

מיכל וונש: נושא המיסוי של הסיגריות האלקטרוניות ועוד נושא חשוב שאני כן רוצה להעלות אותו גם היום, הנושא של העישון ברכבים.

מיכל וונש: רק לאחרונה התוודענו, תמיד דרך המקרים הטרגיים, למקרה טרגי של אב ובנו כתוצאה מפגיעת משאית שלנהג שלה נפלה הסיגריה מידו.

מיכל וונש: אנחנו יודעים שכאן מדובר ביישום ואכיפה שחסרה לנו.

מיכל וונש: אני לא אציג יותר מדי נתונים כי אתם יכולים להציג לי את הנתונים.

מיכל וונש: אני רק רוצה להזכיר לנו את הנתונים בנוגע לנושא של הסיגריות האלקטרוניות, הנתונים שהציג כאן פרופסור חגי לוין, על נקודות המכירה בקרבת בתי הספר, כאשר ברדיוס של 1,000 מטרים מבתי הספר נמצאו בממוצע 8.7 נקודות מכירה של סיגריות כאלו.

מיכל וונש: המחקרים מוכיחים שהחשיפה לניקוטין בגיל ההתבגרות יכולה להשפיע ישירות על מבנה המוח לטווח הארוך וגם להעלות את הסיכון להתמכרויות גם לניקוטין וגם להתמכרויות אחרות.

מיכל וונש: אנחנו יודעים שהסיכוי להתמכרות מתחת לגיל 25 אבסולוטית גבוה יותר.

מיכל וונש: אנחנו ערים בתקופה הזאת ביתר שאת לכך שהחשיפה של ילדים ובני נוער לעישון בעיקר על ידי בני משפחותיהם גורמת לא רק לנרמול של תופעת העישון אלא לסיכון, כמובן גם להתנסות וכולי אבל גם לסכנה הממשית לבריאותם על כל ההשלכות לכך אל מול הנתונים לפיהם 8,000 בני אדם במדינת ישראל מתים בשנה מניקוטין, מעישון סיגריות על כל סוגיהן.

מיכל וונש: אני נמנעת מלמסור את הנתונים.

מיכל וונש: אתם מכירים אותם הרבה יותר טוב ממני.

מיכל וונש: אתם גם הנגשתם לי רבים מהם.

מיכל וונש: אם יש עוד נתונים שבמיוחד חשוב למי מהגורמים להציג, בבקשה.

מיכל וונש: אני רוצה לפנות אליכם, למשתתפים בוועדה היום, ואני רוצה להתחיל ממשרד הבריאות, עם דוקטור אפרת אפללו ואני אבקש להכווין את משרד הבריאות ולנות לנו מה משרד הבריאות מתכוון לעשות דווקא בתקופה הזאת כאשר אין אכיפה על חוק איסור פרסום לבני נוער ובני הנוער ממשיכים לרכוש את המוצרים למרות איסור המכירה לקטינים.

מיכל וונש: בהמשך לשאילתה שהגשתי וחוץ מהסכמה שהיא מאוד חשובה קיבלתי תשובה בלתי מספקת בנושא הסיגריות האלקטרוניות ואני מבקשת לדעת משרד הבריאות וממשרד האוצר מה לוחות הזמנים לסיום העבודה המקצועית לקראת חתימה שאני מבינה שכל מה שנותר זה לחתום על צו המיסוי על הסיגריות הללו.

מיכל וונש: אנחנו מבינים שהשוק הוא לא רק פרוץ אלא מי שמשתמשים בפרצה הזאת לרעה, ממשיכים לעשות זאת.

תמר ברמן: שלום.

תמר ברמן: זאת דוקטור תמר ברמן משרד הבריאות.

תמר ברמן: אני לא חושבת שאפרת משתתפת עכשיו בדיון.

מיכל וונש: את תדעי לתת את התשובות?

תמר ברמן: לא.

תמר ברמן: אני לא עוסקת בנושאים שאת העלית.

תמר ברמן: אני אבקש מאפרת ואנחנו נגיב בכתב לנושאים האלה.

מיכל וונש: אני חייבת לומר שאני מאוד מאוכזבת.

מיכל וונש: אני לא מאוכזבת ממך אבל אני מאוד מאוכזבת כי הבהרנו למשרד הבריאות מה נושא הדיון ומה השאלות הספציפיות.

מיכל וונש: אני לא יודעת מי מכם מוסמך אבל זה נושא הדיון.

מיכל וונש: אני אשמח לשמוע מה שיש לך לומר בנושא הדיון הזה.

מיכל וונש: אני מאוד מאוכזבת שאפרת לא כאן.

מיכל וונש: היא הייתה אמורה להשתתף.

תמר ברמן: אני רוצה לספר מה שאנחנו כן עושים בתקופה האחרונה.

תמר ברמן: אנחנו עוסקים הרבה בנושא של חשיפה של ילדים לעישון של בני המשפחות.

תמר ברמן: אנחנו עשינו השנה מחקר ופנינו בשאלון להורים אבל גם לקחנו דוגמאות שתן מילדים כדי למדוד באופן כמותי את מידת החשיפה שלהם לעישון.

תמר ברמן: אני רוצה להדגיש שזה מחקר שלדעתי הוא מאוד חשוב כי אנחנו השתמשנו בכלי שעד עכשיו לא היה בישראל והיום יש אותו כאשר אפשר לקחת דוגמאות ביולוגיות מאנשים וללמוד כמה הם חשופים לעישון סביבתי.

תמר ברמן: הממצא העיקרי של המחקר – אנחנו עדיין עוסקים במחקר הזה ויש לנו תוצאות ראשוניות – הוא שכ-40 אחוזים מהילדים על בסיס דגימת השתן חשופים לעישון סביבתי.

תמר ברמן: על בסיס השאלון של ההורים, כשליש מההורים מודעים לזה.

תמר ברמן: הם עונים בשאלון שהילד חשוף לעישון סביבתי.

תמר ברמן: לדעתי אלה ממצאים מאוד מאוד חמורים.

תמר ברמן: אני רוצה להדגיש שאנחנו רואים בצורה מאוד ברורה את ההשפעה של מספר המעשנים בבית על החשיפה של הילדים.

תמר ברמן: אנחנו רואים שהורים שמדווחים שמעשנים במרפסת או בחצר, החשיפה הרבה יותר גבוהה לעומת הורים שאומרים שהם מעשנים אבל לא בבית.

תמר ברמן: אנחנו רואים שהיכן שההורים מעשנים, גם משפיע על החשיפה של הילדים.

תמר ברמן: אני רוצה להדגיש עוד דבר.

תמר ברמן: אנחנו במשרד הבריאות עוסקים הרבה שנים בנושא של חשיפה לעופרת.

תמר ברמן: אנחנו עוסקים בזה במי שתייה, בצבע, בתכשיטים, בצעצועים והנה במחקר הזה אנחנו ראינו שעישון של הורים, של בני משפחה, מהווה מקור משמעותי של ילדים לחשיפה לעופרת.

תמר ברמן: עופרת היא מתכת רעילה מאוד ומשפיעה על התפתחות המוח וכאן אנחנו רואים שילדים שיותר חשופים לעישון של ההורים, יותר חשופים לעופרת.

תמר ברמן: מבחינתנו הדגש הוא התערבות כדי שההורים לא יחשפו את הילדים לעישון סביבתי.

מיכל וונש: המחקר הוא מאוד מאוד חשוב ואני האחרונה שאומר שאיסוף הנתונים זה לא חשוב והנה אנחנו ערים לעוד דבר שצריך לוודא שאנחנו עושים אותו.

מיכל וונש: השאלות שלנו היו מאוד ספציפיות לגבי מה משרד הבריאות יודע ויכול לעשות כבר עכשיו לגבי מה שאנחנו כבר יודעים.

מיכל וונש: את מוסיפה לנו עוד נדבך מאוד חשוב שבעזרת השם גם אני אזכה להמשיך לדון בו ואולי אפילו בוועדה הזאת אבל אני חייבת להביע את אכזבתי דרכך למשרד הבריאות.

מיכל וונש: נושא הדיון היום הוא לא היה המחקר הזה החשוב מאוד שמאשש לנו את מה שכבר חששנו ממנו ומה שעכשיו אנחנו יודעים גם לגבי הנתונים בנוגע לעופרת.

מיכל וונש: אני מדברת בשם הוועדה לכשתקום מחדש, היא תרצה לראות את הנתונים הללו ולהבין מה משרד הבריאות עושה.

מיכל וונש: אבל הנה הגענו לדיון שבו אנחנו ביקשנו לדעת מה משרד הבריאות עושה לגבי מה שהוא צריך לעשות וזה מימוש ויישום של תקנות קיימות ואני לא מצליחה לקבל תשובה.

מיכל וונש: זה לא אישי אלא את כאן ולכן אני פונה אליך.

מיכל וונש: אני מאוד מתוסכלת בגלל זה.

תמר ברמן: אני אנסה במהלך הדיון לקבל את התשובות מאפרת ולדווח כאן.

תמר ברמן: אני רוצה לומר משפט אחרון.

תמר ברמן: הדבר האחרון שאני כן רוצה לומר הוא שאנחנו השנה, גם בטיפות חלב, גם בפניות להורים, לזוגות בהיריון, אנחנו מעבירים מידע על הנזק של חשיפת ילדים לעישון.

תמר ברמן: אנחנו כן מיישמים את המידע שנאסף במחקר הזה, לנסות להעלות את המודעות של הורים על הנזקים של העישון שלהם על התפתחות הילדים שלהם.

מיכל וונש: תודה.

מיכל וונש: אני מבקשת, אם תוכלי לוודא שאפרת כן תעלה ל-זום.

מיכל וונש: אמרו לוועדה שהיא תהיה כאן כיד להציג את התשובות הללו.

מיכל וונש: יש כאן עוד גורמים אותם אשמח לשמוע ואני מניחה שהם יחדדו את השאלות הספציפיות שרצינו לדון בהן ולא רק כלפי עתיד ומחקרים חשובים שאני לא מזלזלת בהם שמחייבים אותנו בסופו של דבר לפעולה.

מיכל וונש: התכנסנו למעין דיון סיכום כדי לעסוק בפעולה שכבר ניתן לעשות כבר עתה, פעולה שאיננה דורשת חקיקה נוספת ובעצם דורשת רק יישום של תקנות.

מיכל וונש: אני מאוד אודה לך אם תוכלי להעביר את הדחיפות לאפרת כדי שהיא תעלה ל-זום ותוכל לתת לנו תשובות.

מיכל וונש: פרופסור חגי לוין, בבקשה, ההסתדרות הרפואית בישראל, אם יש לך מה להוסיף, לחדד ולהנגיש לנו את הדברים שניתן לעשות כבר עתה וגם כמובן לאור הדברים שאלו, לטווח רחוק יותר.

חגי לוין: תודה לך יושבת ראש הוועדה.

חגי לוין: אין ספק שניסית בכנסת ה-23 לקדם את הנושאים הללו כמיטב יכולתך ולפחות הם עלו לשיח הציבורי.

חגי לוין: אני יכול לספר שליוויתי את אבא שלי לקבלת החיסון ובכניסה לתחנת החיסון עמד אדם ועישן, לא היה שם שילוט ויכולת האכיפה הייתה מוגבלת.

חגי לוין: אני חושב שכן יש מקום ואפשר כבר עכשיו לפנות לשלטון המקומי ולבקש לחדד גם סביב תחנות החיסון שבוודאי צריך להקפיד על החוק בהן.

חגי לוין: לפעמים הן במקומות זמניים ולא במרפאות רגילות אבל החוק שמחייב את אותו רדיוס צריך לחול גם עליהן.

חגי לוין: אני חושב שחשוב לדאוג גם לשילוט וגם לאכיפה מיידית בתחנות החיסונים כי לא יתכן שאנשים שבאים להגן על בריאותם, בריאותם נפגעת.

חגי לוין: זאת פעולה שאפשר לעשות מיידית וכל הסמכויות קיימות לאכיפה בנושא הזה וגם בכלל במרחב הציבורי צריך להמשיך באכיפה הנדרשת.

חגי לוין: אני חושב שאם אני מסתכל על הפעילות של הוועדה, כן צריך לקרוא לכך שהוועדה תהיה ועדה קבועה ולא ועדה מיוחדת.

חגי לוין: יש מכתב ששלחנו ממש לאחרונה וטרם פורסם בתקשורת, קואליציה רחבה של ארגונים, לשר המשפטים וגם אליך, לגבי הצורך שאיסור ההצגה של מוצרי טבק יוגדר גם כעבירה מינהלית.

חגי לוין: לצערי, אנחנו גם רואים את זה בנתונים, יש התרופפות באותו שינוי שהיה של איסור ההצגה עם כניסת החוק לתוקף.

חגי לוין: בתקופת הקורונה נראה שיש התרופפות ואנחנו רואים איך יותר ויותר בתי עסק מרשים לעצמם שלא לכסות את מוצרי הטבק ועל ידי כך חושפים ילדים ובני נוער למוצרים הללו שאנחנו יודעים עד כמה הם מזיקים ואנחנו לא ממקסמים, לא מנצלים ולא מיישמים את החוק.

חגי לוין: לצערי זאת תופעה שאנחנו רואים שוב ושוב, כיצד יש למעשה חוסר רצינות במאבק בנזקי העישון ובהתמודדות עם התופעה הזאת.

חגי לוין: ציינת את הנושא של עישון בכלי רכב, בקרבת ילדים, זה משהו שכבר עכשיו יכולה שרת התחבורה – להבנתי באופן מיידי – להוסיף סעיף נוסף.

חגי לוין: כמו שצריך להיות עם שתי ידיים על ההגה ואסור להחזיק טלפון בזמן נהיגה, כך גם אסור יהיה להחזיק סיגריה.

חגי לוין: זה ממילא אסור על פי החוק אבל צריך לחדד את העניין הזה ולאכוף אותו.

חגי לוין: אני בהחלט מעריך את הפעילות שלך ושל הוועדה בתקופה האחרונה אבל אני חושב שבזמן שחברות הטבק לא קופאות על השמרים וממשיכות לנסות ולפרסם, ואנחנו רואים את המאמצים הללו, ובמיוחד להגיע לבני הנוער – המדינה די נרדמת בשמירה ולא מיישמת לא מקדמת את מה שהיא צריכה לעשות כדי להגן על בני הנוער ועל הציבור בישראל מפני נזקי העישון שממנו מתים 8,000 אנשים בישראל כל שנה.

מיכל וונש: תודה רבה.

מיכל וונש: אתה נתת את הסיכום שלי.

מיכל וונש: אני אומר שחלק מהמלצותיי, לרבות ליושב ראש הכנסת הנוכחי בפנייה אליו, הוא להפוך את הוועדה הזאת לוועדה קבועה.

מיכל וונש: לא יתכן שהוועדה הזאת תהיה חלק ממשא ומתן קואליציוני, לעתים תקום ולעתים לא תקים, כשאנחנו מבינים את חשיבות הנושאים בהם היא עוסקת, גם אל מול המשבר, גם אל מול המציאות, גם אל מול כל הנושאים שעלו כאן בוועדה, לרבות נושא הלגליזציה.

מיכל וונש: צריך שיהיה מי שיפקח על כל הנושאים הללו ואולי חלק מהסממן של חוסר הרצינות או ההתרופפות או באמת הדיונים שאני מניחה שכל מי שנמצאים כאן היום כבר מתוסכלים מהם, כיוון שאני בוועדה רק חצי שנה אבל אתם בוועדה כבר שנים רבות ומשתתפים בדיוניה.

מיכל וונש: אני חושבת שחלק מהסיבה לכך הוא שזאת איננה ועדה קבועה, שהיא איננה ממשיכה לעקוב אחרי הדברים והיא לא מובטחת, אפילו קיומה איננו מובטח והיא לא יכולה לעשות את עבודתה כיאות ולעסוק בפיקוח על הרשויות המבצעות שזה תפקידנו - לצד תפקידנו כמחוקקים - וכך נופלים דברים בין הכיסאות.

מיכל וונש: זה אולי בין הדברים החשובים שצריך לומר במסקנות הוועדה על פעילותה.

מיכל וונש: בנוסף, פנייה לשר המשפטים ולשרת התחבורה להפעיל את הסמכויות הקבועות.

מיכל וונש: עבירה מינהלית.

מיכל וונש: ההכרח לאכוף את מה שכבר קיים.

מיכל וונש: כפי שאמרת, שתי ידיים על ההגה.

מיכל וונש: אנחנו יודעים שאסור לנהוג עם טלפון ביד ואסור לאכול ואסור לשתות קפה, אבל מותר לעשן סיגריה.

מיכל וונש: זה באמת איזשהו פער שהוא בלתי ניתן להבנה, אפילו תפיסה בסיסית של ההכרח בעקבות בהחלת החוק שמא נעשה זילות מהחוק ומהתקנות.

מיכל וונש: אם יש פרצה ואנחנו ביודעין מאפשרים אותה, אנחנו שומטים את הקרקע מתחת לכל החוק או במקרה הזה התקנות או התפיסה שההיגיון המסדר מאחוריה גרם לאותן תקנות.

מיכל וונש: אני בהחלט מקבלת את קריאתך וכך תעשה הועדה.

מיכל וונש: כיושבת ראש הוועדה אני אוציא את המכתבים הללו יחד עם הפניות שלכם, אותן ברשותכם אצרף כסימוכין.

מיכל וונש: אני רוצה באופן אישי להודות לך במובן הכי עמוק של המילה.

מיכל וונש: כמי שנכנסה עם כל הכוונות והרצון לעומק ולהעמיק בנושאים הללו, לא יכולתי לעשות זאת בלי אנשים שמכירים ומנגישים את המידע בצורה המקצועית, היסודית ולחלוטין לא פוליטית מה שמאוד חשוב.

מיכל וונש: זה אפשר לי לעבוד כאן

מיכל וונש: גם עם חברי הוועדה האחרים מכלל המפלגות שלקחו ברצינות את עבודתם.

מיכל וונש: אני חושבת שנחשפנו באמצעותך ובאמצעות הגורמים המקצועיים השונים שנמצאים כאן גם הבוקר וגם אחרים שאינם.

מיכל וונש: אני מודה לך מאוד מאוד ואני מקווה שנמשיך לפעול יחד כדי לקדם את הנושאים החשובים הללו שבסופו של דבר נוגעים לכלל אזרחי מדינת ישראל ולמחויבות שלנו כאן בכנסת ובכלל.

מיכל וונש: תודה, חגי.

מיכל וונש: נמצא כאן ממשרד האוצר קובי בוזו.

מיכל וונש: אני אשמח לשמוע גם את תגובתך לנושאים שעלו כאן.

מיכל וונש: גם בנושא של הסיגריות האלקטרוניות.

מיכל וונש: אני יודעת שנעשתה עבודה מקצועית, נעשית עבודה מקצועית וכל מה שבעצם דרוש זו חתימה על צו המיסוי לסיגריות האלקטרוניות.

מיכל וונש: אם קובי נמצא כאן, אני אשמח לקבל תשובה ספציפית לשאלה הזאת וכמובן אם יש לך התייחסות לנושאים באופן כללי.

קובי בוזו: בוקר טוב.

קובי בוזו: דיווחתי בישיבת הוועדה הקודמת בה השתתפתי שאנחנו כן מנסים לגבש מודל לגבי הסיגריות האלקטרוניות.

מיכל וונש: מה לוחות הזמנים?

מיכל וונש: גם אז ביקשנו לדעת.

מיכל וונש: לא משהו אמורפי.

מיכל וונש: מה לוחות הזמנים שאפשר לצפות?

מיכל וונש: זה לא כל כך סבוך.

קובי בוזו: אנחנו התקדמנו.

קובי בוזו: אני לא יכול להגיד בדיוק מתי אנחנו נביא את זה בפני מקבלי ההחלטות כי בוועדות שלנו – בגלל שהנושא מורכב – כן כינסנו את הוועדות שלנו לבחון את הנושא.

מיכל וונש: מה מורכב בנושא?

קובי בוזו: המורכבות של הנושא שלא מדובר במוצר שהוא טבק רגיל כמו טבק לגלגל אלא מדובר כאן בנוזל.

מיכל וונש: אתה מבין כמוני שזאת בדיוק הפרצה - ואם אני יכולה לצטט את פרופסור חגי לוין – חברות לא בדיוק קופאות על השמרים בעודנו אנו קופאים על השמרים.

מיכל וונש: אנחנו הרי מבינים שהנוזל הזה הוא מעקף שייצרו חברות הטבק כדי לא ליפול למסגרת התחיקה הקיימת והמיסוי הקיים ולכן אנחנו צריכים להיענות לאתגר ולזהות את המוצר כמשהו והוא מוצר ממכר.

מיכל וונש: אני אומר עוד יותר מזה, הוא מוצר שמאפשר כניסה מאוד נעימה ונוחה ורכה שהרי גם אפשר לרכוש אותו בטעמים שונים.

מיכל וונש: אנחנו מבינים שבסופו של דבר כל מה שקורה – ואגב, הם גם מבינים את זה היטב ולכן מוכרים לבני הנוער ברדיוס של בתי ספר תיכוניים שם נקודות המכירה ביותר.

מיכל וונש: אנחנו מבינים את כל המציאות הזאת ואז אתה אומר לי שזה מורכב כיוון שבעצם הביאו לנו נוזל ולא מוצק?

קובי בוזו: לא התכוונתי שזה מורכב במובן שלא ניתן למצוא פתרון אלא התכוונתי במובן שזה לוקח זמן.

קובי בוזו: בכלל, כל שינוי שאנחנו עושים בצו תעריף המכס, לפני שאנחנו מביאים את זה לחתימת שר האוצר, אנחנו מעבירים את זה אצלנו בוועדות.

קובי בוזו: אנחנו מנסים להגיע למודל הטוב ביותר שיאגד בתוכו גם שקיפות לגבי המיסוי, גם מניעת הברחות, אכיפה יותר טובה ולכן אמרתי שזה לוקח זמן.

קובי בוזו: כן התקדמנו.

מיכל וונש: כמה זמן?

מיכל וונש: מתי זה יקרה?

מיכל וונש: מתי זה צפוי?

מיכל וונש: אני לא קיבלתי תשובה מספקת לשאילתה שלי במליאה.

מיכל וונש: אני מבקשת לדעת כמה זמן.

מיכל וונש: אם אתה לא יודע לומר לי, אני מבקשת שתברר לי מה סד הזמנים, מה לוח הזמנים, כיוון שאני יודעת שמשרד הבריאות כבר המליץ וכבר הכיר.

מיכל וונש: זה בעצם תקוע ביניכם ואני לא יודעת היכן.

מיכל וונש: לצערי אפרת לא כאן כדי לענות לי.

מיכל וונש: מה לוח הזמנים שאפשר לדווח לוועדה הזאת ככל שהיא תמשיך להתקיים ולוועדה שתיכנס בעזרת השם ותמשיך לפקח.

מיכל וונש: מהו סד הזמנים שמתכוונים לעמוד בו?

מיכל וונש: אני אשמח לתשובה.

מיכל וונש: אם אתה לא יודע אותה, אני אשמח לקבל אותה בכתב.

קובי בוזו: לצערי אני לא יכול לומר שאני יודע בדיוק מהו סד הזמנים.

קובי בוזו: אני רק יכול לומר שמבחינתנו הגורמים המקצועיים ברשות, אנחנו כן ננסה להביא את גיבוש המודל למקבלי ההחלטות והם יצטרכו אחר כך להחליט אם לקבל או לשנות את המודל.

קובי בוזו: בסופו של דבר זאת גם מדיניות של השר ולכן יכול להיות שהוא יקבל או לא יקבל.

קובי בוזו: מבחינתנו אנחנו יכולים להגיד שאנחנו ננסה להביא את זה כמה שיותר מהר.

מיכל וונש: אני חייבת לומר שהתשובה הזאת היא ממש בלתי מספקת.

מיכל וונש: אני מאוד מאוד מבקשת ממך לייצג את הנושא הזה בצורה קצת יותר דחופה.

מיכל וונש: השוק פרוץ.

מיכל וונש: בני הנוער ממשיכים לרכוש מוצר.

מיכל וונש: אנחנו מבינים שהוא מוצר ממכר כמו הסיגריות וביתר שאת כי הוא הרבה יותר נעים לצריכה.

מיכל וונש: חברות הטבק זיהו זאת, הן מבינות שיש כאן פרצה ואנחנו מודעים להשלכות ויודעים ש-8,000 אנשים בשנה מתים במדינת ישראל מעישון, את כל זה אנחנו מבינים ואתה אומר לי שבעצם אין לנו תוכנית עבודה לגבי לוח הזמנים וכי אולי נקבל או לא נקבל.

מיכל וונש: שר האוצר לא יכול להתעלם ממה שאומר לו משרד הבריאות וזה כל מה שאמרתי – מוצר מסוכן, מסכן את בני הנוער, אנחנו מכירים את הנתונים.

מיכל וונש: אני מאוד מבקשת, קובי, אולי אפילו עד לסיום הדיון בוועדה היום, אם תוכל לקבל איזשהו מושג.

מיכל וונש: סגן השר עמד במליאה, הוא ניגש אלי בסופה של השאילתה שלו אך בשבוע שעבר ואמר לי שהוא תומך בי, שהוא תומך בשאילתה והוא מבין את הדחיפות.

מיכל וונש: אני מבקשת לדעת מהו סד הזמנים שמדינת ישראל מתכוונת לטפל בנושא שהוא כל כך דחוף.

מיכל וונש: אם תוכל להנגיש לי את זה עד סוף הדיון הזה, מה טוב, ואם לא, אני אבקש תשובה בכתב לשאלה מהי תוכנית העבודה מבחינת סד הזמנים, ומתי זה צפוי.

מיכל וונש: ואולי מה עומד בדרככם.

מיכל וונש: אני לא מצליחה להבין ואולי תנגישו לוועדה מה מקשה על קבלת ההחלטה כדי שניתן יהיה לחתום על הצו הזה.

קובי בוזו: אני אנסה לברר.

קובי בוזו: אם לא, אני אגיש לך את זה בכתב במייל.

מיכל וונש: תודה רבה.

מיכל וונש: אני מודה לך מאוד.

מיכל וונש: משרד המשפטים, דנה רוטשילד.

מיכל וונש: אני לא יודעת אם למשרד המשפטים יש מה להוסיף בנושא הזה ואם יש איזשהו סיוע מכיוון משרד המשפטים.

מיכל וונש: דיברנו כאן קודם על הנושא של העבירה המינהלית.

מיכל וונש: אני אשמח לשמוע אם יש תובנות נוספות לגבי מה שריך לקרות, האם זו פנייה לשר המשפטים ומה יכול לקרות מתוך משרד המשפטים ללא חקיקה נוספת.

דנה רוטשילד: שלום.

דנה רוטשילד: בוקר טוב.

דנה רוטשילד: הנושא הזה להבנתי נדון מספר פעמים בעבר בוועדה הזאת וגם בשלבי החקיקה.

דנה רוטשילד: אני הייתי בחודשים האחרונים בחופשת לידה.

דנה רוטשילד: אני כן אומר שאני לא בטוחה ומכירה פנייה.

דנה רוטשילד: הצטרפתי באיחור לדיון ואני מבינה שדובר על איזושהי פנייה למשרד המשפטים.

דנה רוטשילד: אני לא מכירה פנייה אחרונה אבל כן היו פניות בנושא בעבר לגבי האפשרות להפוך את העבירה לעבירה מינהלית.

דנה רוטשילד: לפני שקובעים עבירה כעבירה מינהלית, נדרש שיהיה גוף אוכף של העבירה על מנת גם להסמיך אותו ולקבוע את הדברים.

דנה רוטשילד: למעשה כאן הקושי הוא שאין גוף אוכף לעבירה הזאת, כפי שאני מבינה שכבר נדון כאן ואין צורך שאני אחזור על הדברים.

דנה רוטשילד: לא ברור לי אם למשרד הבריאות יש פתרון.

מיכל וונש: בהנחה שלא ראית את המכתב שהוא בהחלט מתייחס גם לנושא של הגוף האוכף הדרוש והסמכת פקחי הרשות המקומית לאכיפת עביר המינהלית, זה מה שמוצע שם, ואגב, בדומה לאחריות על אכיפת החוק למניעת העישון במקומות ציבוריים שמוטלת על הפיקוח העירוני וקביעת העבירה כעבירה מינהלית ואכיפתה על ידי הפיקוח העירוני, תאפשר להעביר את הקנס לקופות הרשויות המקומיות ובכך גם יש כמובן תמריץ כלכלי לרשויות המקומיות.

מיכל וונש: המכתב נותן את דעתו על כך.

מיכל וונש: אני מבינה שלא ראית אותו.

מיכל וונש: הוא מכתב שנכתב לשר המשפטים.

דנה רוטשילד: לא ראיתי אותו אבל אני מכירה שהאפשרות הזו עלתה בעבר.

דנה רוטשילד: אני לא יודעת אם משרד הבריאות רוצה לעדכן אם יש לו איזושהי הסכמה עם הרשויות המקומית לגבי העניינים האלה.

דנה רוטשילד: אני לא מכירה שזה נושא שהייתה לגבי או יש לגביו איזושהי הסכמה כך שאפשר לקדם אותו.

דנה רוטשילד: אנחנו נבחן את העניין אבל זה היה הקושי שעמד בפנינו בנושא הזה.

מיכל וונש: רק כדי שתוכלי לעשות את ה-פולו אפ, ואני מניחה שאת גם תראי את המכתב, ואם לא, אפשר להעביר לך אותו כבר עכשיו, משרד הבריאות פועל לעדכון מפרט אחיד בחוק רישוי עסקים שיתנה קבלת וחידוש רישיון למכירת מוצרי טבק על פי סעיפי חוק איסור פרסומת.

מיכל וונש: כמובן שזה לא עונה על מנגנון פיקוח באמצעות חוק רישוי עסקים שהוא מאוד מסורבל.

דנה רוטשילד: רק להבהיר, חוק רישוי עסקים הוא עניין אחר.

מיכל וונש: כמובן.

מיכל וונש: אני רק מנסה לענות כיוון שאין לנו כאן את הנציגה שהייתה אמורה להיות כאן ממשרד הבריאות כדי לענות על השאלות הללו.

מיכל וונש: אני כיושבת ראש אפנה אל שר המשפטים באופן אישי כדי לברר את הנושא עד תום ואם ניתן לקדמו עם יציאתנו לעוד מערכת בחירות.

מיכל וונש: זה בכל זאת במסגרת סמכותו.

מיכל וונש: אם יהיו לך תובנות נוספות, כמובן שאני מאוד אשמח לשמוע.

דנה רוטשילד: מבחינת האפשרות של ערוץ נוסף, אני מציעה שמשרד הבריאות יתייחס לסוגיה הזאת.

מיכל וונש: כמובן.

מיכל וונש: אכן כך.

מיכל וונש: נמצא כאן אפי שפר ממשרד הבריאות ואולי הוא כן יודע לענות על כך.

מיכל וונש: אפי שפר, סגן מנהל האגף לאכיפה ופיקוח.

מיכל וונש: אני רואה שהוא אתנו ב-זום.

אפי שפר: שלום.

מיכל וונש: אני אשמח אם יש לך תשובה ישירה לגבי הגוף האוכף.

מיכל וונש: שוחחנו כעת עם משרד המשפטים בנוגע להגדרת איסור תצוגת מוצרי עישון כעבירה מינהלית.

מיכל וונש: אנחנו נמצאים בצורך לשמוע ממשרד הבריאות לגבי הגוף האוכף לצורך זה.

מיכל וונש: האם נתתם את דעתכם על כך?

אפי שפר: כמו שאמרנו בדיונים הקודמים, לצערנו למשרד הבריאות אין את הסמכויות הנדרשות לכך.

אפי שפר: אנחנו מוכנים לשתף פעולה עם כל מי שרוצה.

אפי שפר: לדעתנו מי שצריך לאכוף, אלה הרשויות המקומיות.

מיכל וונש: אכן.

אפי שפר: הן יותר נגישות.

אפי שפר: זו דעתנו במשרד הבריאות.

אפי שפר: כמובן שיש צורך לבצע את האכיפה במקומות האלה.

אפי שפר: כמו שחגי לוין אמר קודם יש התרופפות ואנחנו חושבים שצריך לבצע יותר אבל לצערנו אין לנו את הסמכויות הנדרשות לביצוע האכיפה הזאת.

מיכל וונש: אפשר להעלות שוב את דנה ממשרד המשפטים?

דנה רוטשילד: אני אבהיר לגבי הסוגיה של הסמכויות.

דנה רוטשילד: בעבר קודמה הצעת חוק ממשלתית בנושא שכללה גם סמכויות למשרד הבריאות.

דנה רוטשילד: לנו כמשרד המשפטים אין התנגדות לקדם סמכויות במשרד הבריאות בנושא הזה.

דנה רוטשילד: הטעמים מדוע זה לא קודם, שמורים עם משרד הבריאות.

דנה רוטשילד: בהצעה האחרונה שקודמה בכנסת בשנת 2019-2018 למיטב זיכרוני, הנושא הזה לא נכלל.

דנה רוטשילד: היה מדובר בהצעת חוק פרטית שאימצה רבים מחלקי ההצעה הממשלתית אבל לא את ההיבט הזה של הסמכויות שכידוע יש לו משמעויות.

דנה רוטשילד: הנושא הזה לא נכנס אבל זה כן נושא שנדון בעבר.

דנה רוטשילד: מבחינת משרד המשפטים, נכון שהדבר דורש חקיקה.

מיכל וונש: יש לי שאלה וזו שאלה של חוסר הבנה שלי.

מיכל וונש: כדי ששר המשפטים יוכל להעביר תקנת על עבירות מינהליות, קנס מינהלי, איסור הצגת מוצרי עישון למכירה.

מיכל וונש: מה מונע ממנו לעשות זאת בהנחה ששר הבריאות כמובן נענה וועדת החוקה, חוק ומשפט של הכנסת מאשרת את זה?

מיכל וונש: האם יש מניעה?

דנה רוטשילד: למעשה כדי שאפשר יהיה לאכוף את העבירות, נדרשת הסמכה לגוף האוכף.

מיכל וונש: ואם אלה הן הרשויות המקומיות?

דנה רוטשילד: אני יכולה לברר מי חותם על הצו בהקשר של הרשויות המקומיות.

דנה רוטשילד: באופן עקרוני לפני שקובעים עבירה כעבירה מינהלית בחוק, כל עבירה פלילית שהיא, מסדירים קודם את הגוף האוכף.

מיכל וונש: אני מניחה שכדי להסמיך את הרשויות המקומיות, זה דורש את הסמכת שר הפנים.

מיכל וונש: אני אודה לך אם תוכלי לברר את זה.

מיכל וונש: הסמכת פקחי הרשות המקומית, בהנחה שנדרשת הסכמת שר הפנים, כמו אחריות על אכיפת חוק למניעת עישון במקומות ציבוריים.

מיכל וונש: הם כבר מוסמכים.

דנה רוטשילד: לי לא ידוע שיש הסכמה כזאת לעניין העבירה הקונקרטית הזאת.

דנה רוטשילד: לכן אני שואלת האם הסוגיה נפתרה בשאלה מי יאכוף.

מיכל וונש: הוועדה תשוחח על כך עם שר המשפטים כדי שנוכל לקדם את זה ולהבין מה עומד בין האפשרות להתקין תקנות לעבירות מינהליות בנושא הזה לבין היכולת לעשות את זה, כדי שלא נבזבז את זמנים של כל המשתתפים כאן.

מיכל וונש: תודה רבה דנה ותודה רבה לקובי.

מיכל וונש: המיזם רב מגזרי למיגור העישון, שירה כסלו.

מיכל וונש: במיקוד של סיכום, גם פנים קדימה אבל גם מה ניתן לעשות כבר עתה.

שירה כסלו: בוקר טוב.

שירה כסלו: ראשית אני רוצה לומר לך תודה על הפעילות והמחויבות שלך בתחום המאבק בטבק כחלק מההתמודדות עם עולם ההתמכרויות.

שירה כסלו: זה לא ברור מאליו.

שירה כסלו: היו לנו דיונים רבים כאן בוועדה על הנושא הזה ואני מברכת על כך.

שירה כסלו: אני מקווה שגם בהמשך הוועדה תהפוך להיות ועדה קבועה כי רואים שיש צורך.

שירה כסלו: אני כן נאלצת לומר משהו על הכנסת הנוכחית כגורם פיקוח.

שירה כסלו: היא הזניחה גם את עניין המיסוי על הסיגריות האלקטרוניות וגם את בעיות האכיפה של הוראות חוק איסור פרסומת למרות שהבעיות היו על השולחן כבר מראשית השבעת הכנסת ה-23.

שירה כסלו: זאת אומרת, זה לא שיש כאן משהו חדש שהתפתח תוך כדי.

שירה כסלו: בעצם יש לנו כנסת שלשמה שלא הצלחנו לזוז ולעזור לבני הנוער שלנו לא להתמכר.

שירה כסלו: שתי נקודות מאוד חשובות מבחינתי.

שירה כסלו: האחת, הסיפור של צו מיסוי סיגריות אלקטרוניות.

שירה כסלו: זה עדיין יכול לקרות במהלך הכנסת הנוכחית.

שירה כסלו: גם העבודה המקצועית שנעשתה, ויש כאן טענות שהיא צריכה עוד להימשך, היא נעשית כבר למעלה משנה וחצי.

מיכל וונש: שנה וחצי.

שירה כסלו: השר עצמו יכול – אני מדגישה את זה – במסגרת ממשלת מעבר לחתום על צו מיסוי גם כעת.

שירה כסלו: הדבר השני שחשוב להסביר אפרופו כל השיחה שהייתה עכשיו לגבי האכיפה ולמי יש סמכויות אכיפה.

שירה כסלו: מה שקורה זה שמשרדי הממשלה רבים ביניהם על מי הסמכות והיכולות לפקח על חוק איסור ופרסום ואין מנהיגות.

שירה כסלו: מה שקורה זה שאת כיושבת ראש ועדה הופכת להיות המנהיגה במקום שמשרד בריאות יבוא ויגיד שמבחינתו זה נושא חשוב והוא צריך לעסוק בו, הוא ילך לרשויות המקומיות, הוא ילך למשטרה, הוא ישיג את ההסכמות האלה.

שירה כסלו: בינתיים מה שקורה זה שחברות הטבק מנצלות את הפרצה הזאת.

שירה כסלו: בהזדמנות הזו אני רוצה להציע איזושהי תקופת מעבר, תקופת ביניים.

שירה כסלו: משרד הבריאות בתקופה הזאת נדרש להקים צוות מקצועי עם נציגים מכלל המשרדים הרלוונטיים, לרבות אוצר, חינוך ופנים, לקבוע חזון ויעדים לשנת 2030 כדי שכולם יוכלו להתיישר עליו, לגבש תוכנית רב שנתית ומתוקצבת ואני מציעה שהוא יציג אותה בכנסת ה-24, במאי 2021, ביום הבין-לאומי ללא עישון.

שירה כסלו: אז מה שיקרה זה שתהיה הובלה ותמונה מתכללת, אפרופו המסר שאת מעבירה במשך כל תקופת כהונתך בוועדה הזאת.

מיכל וונש: תודה רבה.

מיכל וונש: אני מרימה את הכפפה ואפנה, אולי יחד אתך, במכתב למשרד הבריאות.

מיכל וונש: אני לא יודעת אם יש כאן נציגים שלו שיוכלו לענות לנו על השאלה הזאת.

מיכל וונש: אני אומר שבנושא הוועדה או הפיכת הוועדה הזאת לוועדה קבועה והחשיבות לכך, כפי שאתם יודעים אני התעקשתי שהיא תהיה הוועדה להתמודדות ולא השתמשתי בהתמודדות להתמכרות, לא לאיזה חומרים ולא לאילו התנהגויות.

מיכל וונש: אני חושבת שגם כאן

מיכל וונש: יש שינוי תפיסתי מאוד עמוק שהוועדה הזאת חייבת לעשות.

מיכל וונש: אני מודה לך, שירה, באופן אישי על הנגשת המידע בנושא כל כך חשוב, מיגור העישון.

מיכל וונש: ההשלכות על 8,000 בני אדם, כפי שאמרנו, במדינת ישראל שמתים מההתמכרות לניקוטין.

מיכל וונש: כפי שאמרתי, ההתמודדות עם התמכרויות, עם כלל החומרים וההתנהגויות הממכרות, ולי הרבה פחות משנה בדיונים בוועדה הזאת – ולצערי לא הספקתי להגיע לכל הדיונים שהייתי רוצה לקיים על כל הנושאים שנכנסים למסגרת הזאת – הבחירה בפריזמה של ההתמכרויות אפשרה לי באמת לעשות דריל דאון לנושאים הללו ובאמת בעזרתכם, כולכם, ובאופן אישי אני מודה לך.

מיכל וונש: אני לוקחת את הזמן גם פומבית להכיר ולהוקיר תודה גדולה על המחויבות לנושא.

מיכל וונש: אומרים שבמקום שאין אנשים היה אישה, ואני מודה לך שירה שבמובן הזה את מובילה את מאבקה של מדינת ישראל ולא מרפה ולא מאפשרת לנו לרגע לשכוח שהאחריות היא שלנו.

מיכל וונש: אני מחויבת להמשיך לעשות ככל שאני אוכל גם בעזרת השם בכנסת הבאה וגם מכל מקום בו אני אהיה, להנגיש את החשיבות של הנושא הזה.

מיכל וונש: אני מודה לך על השותפות החשובה.

מיכל וונש: נמצא אתנו עורך דין עמוס האוזנר, יושב ראש המועצה הישראלית למניעת עישון.

מיכל וונש: לפני שאני עוברת אליך, נכנס אלינו - בהקשר הזה מורי ורבי - חבר הכנסת לשעבר יהודה גליק ואני רוצה לתת לו הזדמנות לומר כמה דברים כי הוא יושב כאן סביב השולחן.

מיכל וונש: בבקשה יהודה.

מיכל וונש: זאת כנראה ישיבת סיכום של הוועדה.

יהודה גליק: אני יודע.

יהודה גליק: לכן באתי.

יהודה גליק: סליחה עמוס שנתנו לי לדבר לפניך.

יהודה גליק: היא אמרה מורי ורבי ואני יכול להגיד את זה גם עליך וגם על שירה כסלו שדיברה לפני כן.

יהודה גליק: כולכם הם מורינו ורבינו.

יהודה גליק: אני באתי היום כי אני מבין שזו הישיבה האחרונה של הכנסת הזאת.

יהודה גליק: אני קודם כל רוצה להודות לך מיכל על שהרמת את הנושא הזה ביד רמה ואהבתי מאוד את השינוי שעשית ואמרת התמודדות ולא למאבק כי התמודדות זה כיוון יותר משמעותי.

יהודה גליק: אני יכול לומר שני דברים.

יהודה גליק: הלוואי ומדינת ישראל, הלוואי ומשרד הבריאות, תיקח על עצמה את המאבק בעישון כמו שהיא עושה בקורונה.

יהודה גליק: מהעישון מתים למעלה מפי שניים מהמתים בקורונה.

יהודה גליק: הלוואי והייתה לוקחת את זה ברצינות.

יהודה גליק: מדינת ישראל חתומה על אמנה בה היא מחויבת לעשות זאת אבל לצערנו, כמו כל הדברים, אנחנו עוסקים מדי פעם בכיבוי שריפות.

יהודה גליק: ההצעה שהציעה כאן שירה להסתכל על המאבק כמאבק ארוך טווח ולתכנן התחלה, אמצע וסוף, קודמתך תמר זנדברג הציעה לקבוע את שנת 2025 כשנה בה כל מי שייוולד אחרי 2015, לעולם לא ייכנס לתוך מעגל העישון.

יהודה גליק: כלומר, לנסות להיאבק בעתיד, שאנשים לא ייכנסו לעישון ולכן לא רק משרד בריאות אלא גם משרד החינוך נדרש להיכנס לדבר הזה ולהוקיע ולהוציא לחלוטין את יכולת העישון מקרב בני הנוער.

יהודה גליק: בעידן הקורונה, למדנו על בשרנו את הסבל של האנשים שמעשנים בלי להתחשב בסביבתם, בין אם זה בבתים משותפים, בין אם זה במרפסות, וזה כאשר אנשים נאלצים להישאר בבתים, וגם כאן , מעבר למדינה, מעבר לכנסת, החברה מחויבת.

יהודה גליק: אדם שבוחר לעשן לא יכול להיות שהזכות לנשום אוויר נקי של 80 אחוזים מהציבור שלא מעשנים ייפגע בגלל הזכות של הבן אדם לעשן.

יהודה גליק: אדם רוצה לעשן, חייב לדאוג שלכל הפחות, אחריותו האישית – אי אפשר לשלוח משטרה אליו הביתה – שהוא לא פוגע באחר.

יהודה גליק: אם נאמץ לעצמנו את הראייה המערכתית, את האחריות החברתית, את האחריות הציבורית, אני מקווה שנגיע לכך שבאמת ילדינו ובני בנינו לא יחוו את החוויה הנוראית הזאת של אנשים שמתים מסבל ואנשים שסובלים ללא כל טעם אמיתי.

יהודה גליק: תודה רבה לך מיכל על שלקחת את היוזמה, היית כאן בינתיים תקופה קצרה ואני מאחל לך שגם בכנסת הבאה האיכויות שלך, נועם השיח שלך והרצינות שלך יבואו לידי ביטוי כפל כפליים.

מיכל וונש: תודה רבה.

מיכל וונש: תודה רבה על הדברים החשובים.

מיכל וונש: הם יבואו לידי ביטוי גם בסיכום שלי ואני בהחלט מסכימה עם כל מילה.

מיכל וונש: אני חוזרת אל עמוס האוזנר.

מיכל וונש: בוקר טוב.

עמוס האוזנר: בוקר טוב ותודה רבה.

עמוס האוזנר: אני רוצה לומר בעניין מעמדה של הוועדה שאני לא רק דיברתי אלא אני גם עשיתי ופניתי למי שהיה אז יושב ראש הכנסת ראובן ריבלין כדי שלא יקצצו את קיומה של הוועדה ואז הדברים זכו לאוזן קשבת והוועדה נשארה.

עמוס האוזנר: אנחנו רק צריכים לדאוג לכך שכל אחד ואחד מאתנו יכול לתרום להמשך קיומה של הוועדה כפי שאני עשיתי בשעתו.

עמוס האוזנר: ועכשיו לנושאים שעמדו על הפרק.

עמוס האוזנר: הוזכר כאן הנושא של חשיפה של ילדים.

עמוס האוזנר: אם הם נחשפים לעישון של ההורים שלהם, אנחנו יכולים לנסות לשפר אבל 20 אחוזים מהאנשים מעשנים.

עמוס האוזנר: אנחנו כן יכולים לדאוג לאותם המוני ילדים שנחשפים בבתים שלהם לעישון של השכנים שלהם במסגרת הנושא של עישון בבתים משותפים.

מיכל וונש: נכון.

מיכל וונש: לצערי לא הספקנו לקיים את הדיון בנושא.

עמוס האוזנר: אני אהיה מאוד קצר אבל זה נושא שכרגע אפשר לקיים אותו באמצעים מינהליים מה שלא דורש חקיקה.

עמוס האוזנר: אומר במה דברים אמורים.

עמוס האוזנר: שר הבריאות הודיע ואתמול חידש את הודעתו שהנושא הזה נמצא בסמכותו של המשרד להגנת הסביבה.

עמוס האוזנר: והנה, המשרד להגנת הסביבה, מעבר לזה שהוא זרק את זה בחזרה לשר הבריאות, וזה אבסורד גמור ולא יתכן דבר כזה, הוא גם החליט שהוא מזלזל בכל הנושא במובן הזה שרמת החשיפה לדבריו היא אפסית, שאלה כמובן שטויות.

עמוס האוזנר: לא רק עופרת סופגים הילדים אלא הם סופגים גם פחמן חד חמצני וכל זה כתוצאה מעישון השכנים.

עמוס האוזנר: לפי המחקר של אוניברסיטת תל אביב, בשנה האחרונה מחצית מתושבי המדינה התלוננו על עישון בבתים משותפים, יש להניח, גברתי יושבת ראש הוועדה, שמיליון ילדים בישראל חשופים לעישון מעשן של השכנים שלהם על כל הנזק שיכול להיגרם מכך.

עמוס האוזנר: לכן אני מציע שיושבת ראש הוועדה, בסיכום התפקיד, תפנה לשרה להגנת הסביבה כדי שהיא תפעל במסגרת סמכותה, במסגרת העישון כמזהם סביבתי.

עמוס האוזנר: משרד הבריאות לא רוצה לטפל, יכול להיות שהוא צודק, עישון מדירה פרטית לדירה פרטית אחרת, יכול להגיד שזה לא מקום ציבורי, בסדר, אבל אז בסמכות המשרד להגנת הסביבה ואסור שהוא יזלזל בזה כפי שהוא עושה כרגע.

עמוס האוזנר: זו הנקודה הראשונה.

עמוס האוזנר: הנקודה השנייה, סעיף 19 של האמנה הבין-לאומית למניעת עישון.

עמוס האוזנר: האמנה הזאת קוראת להעמיד לדין את חברות הסיגריות, גם דין פלילי.

עמוס האוזנר: מדוע דין פלילי?

עמוס האוזנר: משום שחברות הסיגריות בידיעה מראש שעידון יגרום למחצית מהאנשים שמשתמשים בסיגריות למות כתוצאה מכך, הן אחראיות להמתה וזאת לא המתה בקלות דעת אלא זו המתה בידיעה ועונש חמור הרבה יותר.

עמוס האוזנר: לכן חבר הכנסת יהודה גליק, יחד עם חבר הכנסת חסון, פנו למשרד המשפטים, ליועץ המשפטי לממשלה ולפרקליט המדינה, והתלוננו וביקשו להעמיד את חברות הסיגריות לדין פלילי.

עמוס האוזנר: הפנייה שלהם עדיין על שולחן פרקליט המדינה.

עמוס האוזנר: שי ניצן, כאשר עזב את התפקיד, השאיר את הנושא הזה פתוח.

עמוס האוזנר: הייתה לנו ישיבה והנושא הזה לא הוכרע.

עמוס האוזנר: הייתי מבקש שגברתי יושבת הראש תפנה לשר המשפטים בבקשה שהנושא הזה יטופל או אפילו לקבוע ישיבה נוספת בעניין הזה עם מי שממונה כרגע בפרקליטות המדינה אחרי ששי ניצן סיים את תפקידו.

עמוס האוזנר: זה לגבי התביעה הפלילית.

עמוס האוזנר: לגבי התביעה האזרחית, צריך לקדם את הצעת החוק של חברת הכנסת יעל גרמן ש-35 חברי כנסת חתמו עליה וזה לעודד את ההשבה של נזקי העישון - אנחנו מדברים כאן על עשרות מיליארדי שקלים - למערכת בריאות.

עמוס האוזנר: מערכת הבריאות זקוקה לכסף הזה.

עמוס האוזנר: חברות הסיגריות הרוויחו אותו.

עמוס האוזנר: בארצות הברית שולמו 245 מיליארד דולר כפיצוי בתביעות האלה.

עמוס האוזנר: אני עצמי מטפל בתביעות האלה.

עמוס האוזנר: בקנדה הועברו חוקים מיוחדים בנושא הזה וגם בישראל צריך להעביר את החוק.

עמוס האוזנר: הנקודה השלישית שאני רוצה להעלות היא בנושא ההתמכרות.

עמוס האוזנר: ל-FDA יש סמכות לפקח על כמות הניקוטין בסיגריות.

עמוס האוזנר: זה מכשיר רב עוצמה.

עמוס האוזנר: אנחנו סומכים על ה-FDA בנושא החיסונים, אנחנו סומכים עליו בהרבה נושאים אחרים ואני הייתי מבקש שתינתן למשרד הבריאות אותה הסמכות שיש כיום ל-FDA לפקח על תכולת הסיגריות במובן של החומר הממכר.

עמוס האוזנר: לקבוע רמת מקסימום של חומר ממכר.

עמוס האוזנר: כך אפשר יהיה בעתיד למנוע את ההתמכרות בכלל.

עמוס האוזנר: זה דבר כל כך פשוט, כל כך ראוי וכל כך יעיל.

מיכל וונש: לגבי הנקודה השלישית, זו הצעת חוק שאכן כבר הוגשה.

עמוס האוזנר: הנקודה האחרונה היא לגבי העישון בכלי רכב שפוגע בילדים.

עמוס האוזנר: כתבתי מאמר על זה בעיתון כלכליסט שצוטט אחר כך על ידי מאיר שלו בשבעה ימים.

עמוס האוזנר: הגיע הזמן שהמשטרה תתמודד בנושא הזה ותתייחס לנושא של עישון בכלי רכב כעבירה ותאכוף את זה.

עמוס האוזנר: אין שום סיבה שבן אדם שמתעסק בסיגריה תוך כדי נהיגה יוכל להמשיך לעשות את זה.

עמוס האוזנר: תחשבו על זה.

עמוס האוזנר: הוא מבקש אש ממישהו מאחור, הוא צריך אחר כך להיפטר מהאפר, הוא צריך אחר כך לכבות את הסיגריה, הוא צריך להחזיק את הסיגריה.

עמוס האוזנר: זה לא יתכן בזמן נהיגה.

עמוס האוזנר: זה דבר שהוא בלתי אפשרי לחלוטין.

מיכל וונש: כפי שאמרתי, אני מתכוונת לפנות לשרת התחבורה בעניין הזה כיוון שאנחנו יודעים על מקרה טרגי, תאונת דרכים בה נהרגו אב ובנו בדיוק במצב כזה כפי שאתה מתאר אותו.

מיכל וונש: לא שאנחנו צריכים את המקרים הטרגיים אלא צריך רק שכל בריא כי אם צריך שתי ידיים על ההגה, צריך אותן בכל מקרה ולא משנה מה מחזיקים ביד שאיננה על הנזק.

מיכל וונש: כמובן שזה בנוסף לנזק הבלתי יתואר לילדים שנמצאים ברכב ומעשנים בתוך רכב סגור וההשלכות של זה.

מיכל וונש: אני מודה לך.

מיכל וונש: אני מצטערת אם אני מאריכה במלים אבל אני מודה גם לך, עמוס, גם על העלאת הנושאים החשובים בפני, גם על הנגשת המידע הכול כך חשוב, גם על הרצינות והיסודיות.

מיכל וונש: אני כמובן לוקחת בשתי ידיים גם את הצעותיך לפנות לשרים השונים וגם מחויבת מעבר להצעות החוק שהספקתי להגיש בכנסת הזאת, בעזרת השם להיות גם בכנסת הבאה ולהמשיך להיות מחויבת לנושא הזה.

מיכל וונש: אני חושבת שזה באמת נושא שממחיש את אחריותנו בבית המחוקקים לכלל אזרחי מדינת ישראל ומתעלה מעל לכל מה שמפריד ואיננו מפריד בינינו.

מיכל וונש: בסופו של דבר זה אולי בין הנושאים שמנגיש טוב ביותר האם אנחנו עושים את תפקידנו, אם לאו.

מיכל וונש: לכך אני מחויבת גם בוועדה הבאה.

מיכל וונש: אני מודה לך מאוד מאוד על השותפות לאורך החודשים בהם אני יושבת כיושבת ראש הוועדה ומוקירה ומעריכה מאוד את מחויבותך הבלתי מתפשרת בנושא הזה לאורך שנים כה רבות.

מיכל וונש: נמצא אתנו פרופסור יהודה ניומרק.

מיכל וונש: אם תוכל להתייחס לנושא וגם אם יש התייחסויות לדברים שניתן לעשות בדחיפות כפי שאנחנו חשים אותם וגם לאורך זמן.

יהודה ניומרק: אני בנהיגה.

יהודה ניומרק: עצרתי בצד.

יהודה ניומרק: נאמרו הרבה דברים, דברי חכמה, על ידי עמיתים ואין לי הרבה להוסיף אלא להודות לך כמו קודמיי על המסירות לנושא, למשימה לאומית של בריאות הציבור, בריאות הצעירים וגם המבוגרים, משימה אולי מעבר ללאומית, משימה עולמית.

יהודה ניומרק: לצערנו הניצחונות במלחמה הם קטנים.

יהודה ניומרק: מדי פעם יש הרבה אכזבות.

יהודה ניומרק: לכן אין מנוס אלא להמשיך להרים את הדגל גם בכנסת ה-24 שתבוא בקרוב בעזרת השם, ושהנושא לא ייפול הצידה כמו שהיה במשך זמן רב מדי.

יהודה ניומרק: באקדמיה אנחנו ממשיכים לנסות להרחיב את הנושא ולחשוף סטודנטים לרפואה ולבריאות הציבור לנושאים אלו, מה שבעבר לא היה, והיום אנחנו יותר ויותר מלמדים את הנושאים האלה.

יהודה ניומרק: נאחל לכולנו הצלחה לא רק בתקופת קורונה שמסבכת את כל העבודה שלנו אלא גם בהמשך, אחרי שהיא תעבור מן העולם ונוכל להמשיך בפעילויות שלנו בתחום ההתמכרות ושימוש בחומרים ממכרים והתנהגויות ממכרות.

יהודה ניומרק: בהצלחה, ושוב תודה לך ולכל הוועדה.

מיכל וונש: תודה רבה יהודה.

מיכל וונש: תודה רבה בכלל לכל העוסקים במלאכת איסוף הנתונים , עיבוד הנתונים, איגום הנתונים והמחקר שמאוד מאוד חשוב והוא מהווה נדבך מאוד חשוב ביצירת מדיניות הוליסטית ארוכת טווח, שקופה, מתכללת שמאפשרת לנו גם להנגיש את זה לבני הנוער, להוריהם, לקהילה, למחנכים וכמובן גם מאפשרת לייצר מדיניות טובה יותר ונכונה יותר.

מיכל וונש: אני אומר שבין הדברים החשובים ביותר שאני מקווה שכאשר יקום גוף כזה או רשות כזאת עצמאית מתוקצבת היטב, יהיה ההכרח להכיר בצורך באיגום הנתונים הללו שמזינים את המדיניות והמדיניות שממשיכה ומזינה את הנתונים שצריך להמשיך לאסוף אותם.

מיכל וונש: שיתוף הפעולה הזה בין עבודה כמו שלך יהודה ושל החוקרים הנוספים שנמצאים כאן אתנו היום, בעיניי הוא אחד המפתחות החשובים ביותר להתמודד עם נושא ההתמכרויות באופן כללי.

מיכל וונש: אני אומר שהקורונה גם חשפה לנו וחידדה לנו עד כמה זה חשוב תמיד, בכל נושא, ועד כמה אנחנו חייבים ללמוד לעשות את זה תמיד במדינת ישראל בכל נושא.

מיכל וונש: אני רק רואה את זה כ-קייס סטאדי לכל הדברים שאנחנו חייבים ללמוד לעשות אותם בהיפוך התפיסתי של מדינת ישראל, בבניית תוכניות הוליסטיות ארוכות טווח, מתכללות, מתכננות, שקופות לציבור, מונגשות לציבור עם כל הרצף שחייבים לבנות אותו .

מיכל וונש: הנושא הזה הוא נושא מוביל שחשף בפני את החשיבות ותודה גם לך על השותפות לאורך הדרך והנגשת המידע החשוב הזה.

מיכל וונש: נמצאת כאן דנה פרוסט מהאגודה למלחמה בסרטן.

מיכל וונש: אם יש משהו להוסיף, נשמח לשמוע מהכיוון שלכם גם בנושא הספציפי של השאלות שעלו כאן לדיון וגם לגבי העתיד.

דנה פרוסט: בוקר טוב.

דנה פרוסט: תודה רבה על העשייה, על המחויבות, על הדיונים השוטפים.

דנה פרוסט: זה מאוד מאוד חשוב.

דנה פרוסט: נאמרו הרבה דברים חשובים.

דנה פרוסט: יש דבר אחד שהייתי רוצה להוסיף.

דנה פרוסט: במסגרת החוק שעבר ב-2018, חברות הטבק נדרשות לתת דוח שנתי למשרד הבריאות על תכולת מוצרי העישון, גם העשן הנפלט וגם על העשן שנשאף.

דנה פרוסט: אני מבינה שדוחות כאלה הגיעו למשרד הבריאות ואנחנו עדיין לא ראינו אותם.

דנה פרוסט: אני מבינה שעל פי החוק הדוחות היו צריכים להיות בלי היבטים מסחריים כך שאפשר לפרסם אותם.

דנה פרוסט: לכן אני אבקש אולי דרכך שמשרד הבריאות יפרסם את הדוחות על מנת שכולנו נוכל גם להבין מה ההרכבים ומה הרכיבים שיש בתוך מוצרי העישון שנמכרים בישראל.

דנה פרוסט: שוב, העשייה עוד מרובה ויש עוד המון לעשות.

דנה פרוסט: בני הנוער ממשיכים להיות חשופים למוצרי העישון החדשים.

דנה פרוסט: אני רוצה להצטרף למה שנאמר כאן קודם.

דנה פרוסט: באמת חשוב לזכור שחברות הטבק, לא רק שהן לא קופאות על השמרים אלא ממשיכות בשיא המרץ לשווק את התוצרים שלהן.

דנה פרוסט: אנחנו צריכים להסתכל בדאגה ולהבין מה מוצר העישון החדש שיבוא וייכנס כאן, בין אם זה יהיה שעון מעורר שניתן לשאוף ממנו ניקוטין או צעצוע אחר שונה כמו שנמכרים בחוץ לארץ.

דנה פרוסט: זה מדאיג מאוד.

דנה פרוסט: תודה רבה ושתהיה לנו עשייה טובה בכנסת הבאה.

מיכל וונש: תודה רבה דנה.

מיכל וונש: אנחנו ננסה למצות את מה שניתן לעשות כבר עכשיו בכלים הפרלמנטריים המאוד מוגבלים ואני בהחלט מודה לך על שהעלית את תשומת לבי לגבי הדוח.

מיכל וונש: אנחנו נוסיף את זה בפנייתנו לשר הבריאות כדי להבין מדוע הדוח הזה איננו שקוף לציבור.

מיכל וונש: כמובן ננגיש אותו לכל הגורמים שנמצאים כאן כדי שנוכל להתכונן לתוצאותיו.

מיכל וונש: תודה על העלאת הנושא החשוב הזה.

מיכל וונש: שוב, תודה גם לך באופן אישי על השותפות והנגשת המידע לאורך כל הדרך שהפכה אותי למודעת הרבה יותר.

מיכל וונש: אני רוצה לומר אני רק עושה את העבודה שלי.

מיכל וונש: מבחינתי זאת העבודה שלי.

מיכל וונש: אני באמת זאת שמודה לכם.

מיכל וונש: מאוד חשוב לי שתדעו שללא הרצינות והיסודיות של כל הגורמים שנמצאים כאן, וגם כאלה שאינם כאן כיוון שהדיון לא בהכרח עוסק בהם, המחויבות שלכם בעיניי היא בסופו של דבר התקווה הגדולה של מדינת ישראל.

מיכל וונש: אני מכירה ומוקירה אתכם על המאמץ הזה ועל כך שאתם לא מאבדים תקווה כי בסופו של דבר אתם מובילים אותנו קדימה למרות שזה צריך להיות הפוך.

מיכל וונש: אנחנו אמורים להיות אלה שלוקחים אחריות ומפקחים ולא אתם שאומרים לנו על מה אנחנו צריכים לפקח.

מיכל וונש: אני מודה לכם מאוד גם בהקשר הזה.

מיכל וונש: דוקטור מרק לוריא, הוועדה להגבלת העישון.

מיכל וונש: אם תוכל להתמקד בדברים שטרם נאמרו וחשובים לך גם עם העיניים קדימה וגם מה ניתן לזהות שניתן לעשות כבר עתה.

מרק לוריא: אני רוצה להודות לך על ההצעה שלך לגבי שינוי התוספת בחוק עישון במקומות ציבוריים.

מרק לוריא: אנחנו פנינו למשרד הבריאות, גם את פנית למשרד הבריאות, ואמרנו שזה חשוב דווקא בזמן קורונה כאשר אנשים יוצאים לשבת בחוץ.

מרק לוריא: אנחנו רצינו לבטל אזורי עישון בחוץ.

מרק לוריא: אנחנו קיבלנו תשובה ואני לא יודע אם את קיבלת תשובה.

מיכל וונש: תשובה בלתי מספקת.

מרק לוריא: קיבלנו תשובה שמשרד הבריאות עסוק מדי עם הקורונה.

מיכל וונש: אותה תשובה.

מרק לוריא: חבל.

מרק לוריא: הדבר השני הוא לגבי עבירה מינהלית.

מרק לוריא: איסור תצוגה.

מרק לוריא: דיברתי אתמול עם לשכת השר.

מרק לוריא: העבירו את זה למשרד הבריאות ומחכים לתשובת משרד הבריאות.

מרק לוריא: יש להם נכונות, הם בעד לעשות את זה אבל הם צריכים איזושהי הכוונה של משרד הבריאות ומחכים לזה.

מרק לוריא: הדבר השלישי, פנייה בנושא אכיפה על ידי המשטרה על איסור מכירת מוצרי עישון.

מרק לוריא: הרשות המקומית לא יכולה לעשות זאת, אין לה כל סמכות לכך.

מרק לוריא: משרד המשפטים מתנגד לאכיפת הרשות המקומית בנושא זה כי זה קשור לקטינים.

מרק לוריא: דיברתי שוב עם לשכת סגן השר לביטחון פנים והם אמורים לטפל בזה.

מרק לוריא: בנוסף הייתה בכנסת שאילתה והייתה תשובה מאוד מאוד טובה של סגן שר הבריאות קיש.

מרק לוריא: דרך אגב, בגלל שמשרד הבריאות לא הגיע לדיון הזה, אני יכול לתת את התשובה של סגן השר מהיו-טיוב, אם את מעוניינת.

מיכל וונש: אני מכירה את תשובתו.

מיכל וונש: בהחלט צריך שמעבר לתשובה גם תהיה פעולה ושזה ייושם.

מיכל וונש: אנחנו בהחלט נעשה את ה-פולו-אפ הזה.

מיכל וונש: תודה רבה גם לך על הרצינות, על השותפות ועל היסודיות, על הנגשת המידע, על העלאת הנושאים, הדחיפות.

מיכל וונש: אני מתנצלת בפני מי שאולי מאזין לנו שלא בכל הספקנו לדון.

מיכל וונש: הדחיפות של התקופה הזאת והתעדוף של הנושאים הרבה פעמים הגיבו גם לתקופת הקורונה וגם למקרים טרגיים שקרו לאורך הדרך.

מיכל וונש: לא בהכרח הספקנו לדון בכל הנושאים שצריך וראוי לדון בהם בהקשר של המחויבות של הוועדה הזאת.

מיכל וונש: אני מודה לך על השותפות לאורך כל הדרך.

מיכל וונש: פרופסור לאה רוזן, אוניברסיטת תל אביב.

מיכל וונש: בוקר טוב.

לאה רוזן: בוקר טוב.

לאה רוזן: שלום.

לאה רוזן: אני מצטרפת לברכות על המנהיגות שלך שהייתה מדהימה לכל אורך הדרך.

לאה רוזן: אני רוצה לציין שמה ששירה כסלו אמרה לגבי תוכנית והצורך בתוכנית מגובשת וממומנת היא מאוד חשובה לכל הסוגיות.

לאה רוזן: אני רוצה להוסיף קצת בעניין של העישון הכפוי של הילדים.

לאה רוזן: הם לחלוטין חפים מפשע אבל נפגעים מזה כל הזמן.

לאה רוזן: מדובר כאן על מעל מיליון ילדים במדינת ישראל, על פי הנתונים שתמר ברמן הציגה כאן קודם לכן.

לאה רוזן: בנוסף לדברים אחרים שכבר נאמרו, כולל עישון ברכב ומה שעמוס אמר לגבי העישון של הדיירים, המקור העיקרי של חשיפה הזאת אלה הם ההורים עצמם ובמיוחד האימא אבל גם האבא וחייבים לשכנע אותם לא לעשות את זה.

לאה רוזן: אני מציעה שני דברים נוספים.

לאה רוזן: האחד, אנחנו יכולים להשתמש באינסרטים.

לאה רוזן: מ-31 בדצמבר 2018, לפני שנתיים, יש לנו את כל הסוגיה של האינסרטים, העלונים, מחוק איסור פרסום.

לאה רוזן: אנחנו לא מנצלים את זה.

לאה רוזן: מדובר כאן על 300 מיליון חפיסות סיגריות כל שנה שאנחנו יכולים לשים עליהן מסר אבל לא עושים זאת.

לאה רוזן: מזניחים את זה.

לאה רוזן: זה משהו מאוד מאוד חמור.

לאה רוזן: סוף סוף יש דרך לתקשר עם המעשנים ולשלוח את המסר אבל לא עושים זאת.

לאה רוזן: אני עובדת עם משרד הבריאות אבל זה לא מספיק מהר ולא מספיק ממומן.

לאה רוזן: בסך הכול רוב המימון נופל על חברות הטבק.

לאה רוזן: כמובן בתוך האינסרטים האלו אפשר לשים מסרים לגבי העישון הכפוי בקרב ילדים.

לאה רוזן: כמובן על חפיסות סיגריות אבל כל מוצרי הטבק וניקוטין.

לאה רוזן: הדבר השני הוא לעקוב אחרי ילדים.

לאה רוזן: אני עכשיו בקשר עם אנשים בטיפת חלב.

לאה רוזן: מדובר כאן על האם יש אפשרות לבדוק כל ילד בגיל ארבע כשהוא מגיע לבדיקת עיניים בטיפת חלב, גם לבדוק את הקריאטנין בתוך השתן במעבדה שתמר ברמן ציינה שהאפשרות הזאת כבר קיימת בארץ.

לאה רוזן: אנחנו יודעים מהמחקרים שלנו שמישהו שיודע מהי חשיפה, הוא מתנהג אחרת.

לאה רוזן: יש לנו עובדות שאפשר לשנות את התפיסות האלו של ההורים ומתן ביו-מרקר, פידבק, על המצב האובייקטיבי של הילד מה שמאוד חשוב.

לאה רוזן: אפשר לעשות את זה בכל המדינה.

לאה רוזן: אני חושבת שלו היינו עושים את זה, צריכים כמובן לבדוק את זה, זה לגמרי יכול לשנות את כל הסיפור כי אז אף אחד לא יכול להמשיך לרמות.

לאה רוזן: כל אימא שיש שכן שמעשן ליד הילד, יש קרוב משפחה, סבא, אבא, לא משנה מי, לא תיתן לו כי היא תבין שזה נספג לתוך הגוף של הילד שלה.

לאה רוזן: גם האבות כמובן.

מיכל וונש: תודה רבה לך.

מיכל וונש: אני חושבת ששוב את נוגעת כאן בהכרח לייצר תוכנית.

מיכל וונש: אני חושבת שמה שנעשה, נייצר מכתב משותף לתוכנית שאנחנו רוצים.

מיכל וונש: היא תצא מטעם הוועדה אבל אני מאוד אשמח לשותפות של כל מי שנמצא כאן בניסוח של מה אנחנו רואים שחייב להיכלל בתוכנית הזאת.

מיכל וונש: אני אבקש כמובן משירה להוביל את הדגל וליצור קשר אתכם.

מיכל וונש: אנחנו נוציא מכתב משותף מטעם הוועדה.

מיכל וונש: אני חושבת שהדברים שאת מדברת עליהם עולים שוב ושוב, על ההכרח לייצר את המנגנון ההוליסטי, על הנגשת המידע שאנחנו מחויבים לו.

מיכל וונש: אנחנו יודעים שאף הורה לא יפגע בילדו מרצונו אבל כשאנחנו לא מנגישים את המידע כפי שצריך, אנחנו בעצם שותפים לכך שהוא לא יודע או לא מספיק יודע.

מיכל וונש: יש לנו אחריות מאוד מאוד גדולה לייצר את התודעה הזאת לשינוי התפיסה העמוקה של החברה הישראלית.

מיכל וונש: דיברנו כאן בכל מיני הקשרים ועוד מעט גם נשמע מבני הנוער בעצמם ואם אני מדברת על תקווה, הם בעצם התקווה שלנו.

מיכל וונש: יש לנו אחריות מאוד גדולה להנגיש את המידע גם להם וגם להוריהם לאורך כל הדרך כדי שיוכלו לקבל החלטות מושכלות.

מיכל וונש: זאת האחריות שלנו.

מיכל וונש: האינסרטים האלה הם כלי מאוד חשוב.

מיכל וונש: אני הגשתי הצעת חוק בנוגע לאזהרות הגרפיות שלצערי גם היא תקועה איפה שהוא במנגנון ואני מקווה שנקדם אותה.

מיכל וונש: האינסרטים הוא מנגנון מאוד חשוב נוסף ובעזרת השם גם נמשיך לקדם אותו בכנסת הבאה.

מיכל וונש: באופן כללי, התוכנית הזאת שמדינת ישראל צריכה להציב לעצמה כיעד מתוקצב ואני מאוד מקווה שתהיה רשות עצמאית מתוקצבת היטב וזה יהיה חלק ממנה.

מיכל וונש: כך לפחות אני רואה אותה, לו היו שואלים אותי.

מיכל וונש: רשות להתמודדות עם התמכרויות במדינת ישראל שכל מטרתה היא להנגיש לציבור, להפיג סטיגמות, לטפל בכל סוגי ההתמכרויות לכל החומרים, לכל ההתנהגויות, כיוון שאם אנחנו לא נפיג את הסטיגמה ולא ננגיש את המידע, בסופו של דבר נשאר לנו לטפל רק במי שכבר נפגע וזה לא מה שאנחנו אמורים לשאוף לו כמדינה מתוקנת, רק בת 72 אבל כבר בת 72 שלוקחת אחריות על אזרחיה כולם.

מיכל וונש: תודה רבה על ההשראה ועל הנגשת המידע והמשך המחקרים החשובים הללו שבעצם גם אם יש לנו איזשהו רמז, המחקרים הללו הם מה שמאששים לנו עם מידע אמפירי שחייב לגבות את השינויים שנעשה כאן.

מיכל וונש: החברה הרפואית למניעה וגמילה מעישון בישראל, יושבת הראש דוקטור יעל בר זאב.

יעל בר זאב: בוקר טוב.

יעל בר זאב: אין לי הרבה מה להוסיף.

יעל בר זאב: אני רוצה להודות לך.

יעל בר זאב: דיברת על הסיכום ואמרו כאן הרבה דברים חשובים אבל הזכרת גם את מה שאנחנו יכולים לעשות עכשיו.

יעל בר זאב: הייתה הצעה שהצענו לאורך כל הדרך לגבי הנושא הזה של איסור עישון מוחלט באזורים החיצוניים של מסעדות.

יעל בר זאב: אמנם אנחנו בתקופת ריסון מהודק אבל עוד מעט יחזרו גם המסעדות והנושא הזה עדיין לא טופל.

יעל בר זאב: זה משהו שיכול להיות מעכשיו לעכשיו, בדיוק כמו דברים אחרים שנעשו בתקופת הקורונה בתקנות שנכתבו תוך ימים ספורים וקיבלו אישור.

יעל בר זאב: הנושא הזה עולה כל הזמן כהצעה אבל מעולם לא הגיע לכדי מימוש ואני חושבת שעדיין אפשר לטפל בו וזה משהו קטן שכן אפשר לדאוג שייעשה ויקדם מאוד.

יעל בר זאב: בכל זאת בחודשים הקרובים, בתקווה, עם החיסונים, כן נחזור למצב שנוכל לשבת במסעדות וכדי להיערך לזה מלכתחילה, במיוחד בתקופה בה לא כולם עדיין מחוסנים ואנחנו לא יודעים אם החיסון מונע את ההדבקה.

יעל בר זאב: שאפשר יהיה לשבת במסעדות, באזור החיצוני ומצד אחד להוריד את הסיכון שלנו לקורונה ומצד שני גם לא להיחשף לעישון.

מיכל וונש: בהחלט.

מיכל וונש: הוועדה כבר לוקחת על עצמה גם לקדם את הנושא הזה כדי לנסות להבטיח ככל שתהיה יכולתה של הוועדה שזה כן ייכלל בתקנות הללו.

מיכל וונש: אני אומר שאם לא נעשה את זה, אנחנו גם מחמיצים את ההזדמנות שלצד המשבר הגדול הזה.

מיכל וונש: זה תפקידנו, לזהות ולמצות את ההזדמנויות הללו.

מיכל וונש: כבר נעשתה פנייה כזאת כדי לנסות לכלול ואני אמשיך לפנות על מנת שייכלל גם במסגרת הדיונים של ועדת חוקה חוק ומשפט כדי שפשוט מאוד ננגיש את היכולת לאכוף את הדבר הזה לכשנשוב לשבת ולפקוד את המסעדות.

מיכל וונש: זה משהו מאוד פשוט וחייבים לעשות אותו.

מיכל וונש: תודה רבה.

מיכל וונש: פרופסור דיאן לוין, מייצגת את קופות החולים.

מיכל וונש: אם יש לך משהו להוסיף בהקשר של הדיון הספציפי הזה, מה ניתן לעשות דווקא בעת הזאת, ואם יש דברים לאורך זמן שחשוב שנשמע אותם במבט קדימה.

דיאן לוין: תודה רבה.

דיאן לוין: כמו כולם מברכת על הדיונים, המשמעותיים, האמיתיים והמבוססים.

דיאן לוין: אני חושבת שזה תענוג לראות את הרצינות, היסודיות וההתייחסות של יושבת הראש וידעה להזמין את המומחים ואת האנשים הנכונים לקבל מהם דעה.

דיאן לוין: שוב, תודה ממני.

דיאן לוין: אני כאן מטעם הכללית אבל גם יושבת ראש המועצה הלאומית לקידום בריאות של משרד הבריאות וגם מייצגת את איגוד...

דיאן לוין: אני רוצה לומר שבעת הזאת נכון שאנחנו בתקופה מאוד מיוחדת אבל אני מצטרפת לדברים שנאמרו על ידי קודמיי וכמובן לא אחזור עליהם.

דיאן לוין: אני חושבת שגם עוד איזשהו פן שלא מספיק התייחסנו אליו זה הנושא של נציג של משרד הבריאות שיעסוק בנושא של עישון.

דיאן לוין: אנחנו יודעים שמשרד הבריאות בעיצומו של בחירת איש מקצוע נוסף שירכז את הנושא אבל מאוד חשוב כמה שיותר מהר לעודד את משרד הבריאות לסיים את התהליך ושיהיה מישהו שהוא הכתובת בנושא.

דיאן לוין: ביקשת היושבת ראש את דוקטור אפללו להתייחס אבל באמת צריך להיות מישהו שיעשה את העבודה שלו ואנחנו מחכים לזה.

דיאן לוין: אני רק יכולה לחזק את העשייה שנעשית ולזרז אותם.

דיאן לוין: אנחנו במועצה הלאומית לקידום הבריאות דנים על הנקודות המרכזיות בהן אנחנו רוצים לעודד את משרד הבריאות לקדם.

דיאן לוין: דוקטור לאה רוזן הציגה לפני שבוע-שבועיים את היעדים שהיא רואה שמדינת ישראל צריכה לקחת על עצמה ל-2030 והיא עשתה זאת ב-2010 וב-2020.

דיאן לוין: ב-2020 הסתכלנו מה נעשה.

דיאן לוין: אני מבקשת מהוועדה הזו לבקש ממשרד הבריאות ומכל הגורמים לקבוע יעדים לטווח ארוך.

דיאן לוין: נכון, הקורונה אתנו אבל כמו שנאמר איך שמטפלים בקורונה, בואו נטפל בנושא העישון.

דיאן לוין: מבחינת הנושא של אנשי מקצוע שעוסקים יום יום בעובדה מול המשפחות עם הילדים עליהם דובר.

דיאן לוין: אני חושבת שחשוב לעודד את הצוותים הרפואיים שפוגשים את האנשים במרכזי בריאות הילד להביא את המידע להורים יחד עם כל מקורות המידע הנוספים שהזכרתם.

דיאן לוין: אנחנו עוסקים באוריינות בריאותית.

דיאן לוין: מתן השירות לאנשים לקבל מידע, להשתמש במידע וליישם אותו.

דיאן לוין: אנחנו צריכים לשתף גם את הצוותים.

דיאן לוין: לצערי אני חושבת שהרבה צוותים רפואיים עוד לא קיבלו הכשרה בנושא, לא בבית הספר לרפואה ולא בבית הספר לסיעוד ובכל המקומות הנוספים היכן שמשתלמים.

דיאן לוין: אני מזמינה את הוועדה הזאת להמליץ לגורמים שעוסקים בנושא של הכשרה, גם בסיסיות וגם המשך לימודים, שכל אנשי המקצוע הרלוונטיים ישולבו בנושא של נזקי עישון לילדים על ידי עישון כפוי וכל שאר הנקודות שעלו כדי שזה יהיה חלק מהאג'נדה המקצועית שלהם מול המשפחות.

דיאן לוין: אני יכולה לומר שיכול להיות שמשרד הבריאות צריך להוסיף מבחן תמיכה בנושא מול הקופות כדי שיעסקו בעשייה או יצטרפו לתוכניות התערבות שהוזכרו.

דיאן לוין: אנחנו מקווים שבכנסת הבאה נמשיך ביחד.

דיאן לוין: בכנסת הקצרה הזו הייתה התקדמות טובה אבל לא מספיקה.

דיאן לוין: אני חושבת שיש כאן פוטנציאל אדיר להמשיך לעבוד ביחד.

דיאן לוין: תודה.

מיכל וונש: תודה רבה לך דיאן.

מיכל וונש: בלי לבקש משירה, אני מבקשת שנרכז את כל ההצעות המדהימות הללו.

מיכל וונש: אנחנו נגיש מטעם כולנו, אני כמובן בשם הוועדה, את ההצעה הזאת לתוכנית למשרד בריאות.

מיכל וונש: כמובן שחייב להיות מי שיוביל את זה, כי אחרת התוכנית לא תקודם.

מיכל וונש: אני מקבלת את מה שאמרת לגבי ההכרח במסגרת בניית התוכנית הזאת למנות את מי שיהיה מוסמך לעסוק בכך כחלק מהביצוע של התוכנית.

מיכל וונש: אנחנו בשם הוועדה ביחד אתכם, בתקווה שתיאותו גם לתת את שמכם לכך, נגיש תוכנית עבודה למשרד הבריאות מתוך מה שאנחנו כבר יודעים היום כדי שלא נצטרך להתחיל מההתחלה.

מיכל וונש: כך אני מתכוונת לעשות.

מיכל וונש: להוציא תוכנית מרוכזת.

מיכל וונש: בלי לבקש אותה, שוב נידבתי את שירה לרכז עבורי את כל הנושאים החשובים שאנחנו כבר יודעים עליהם.

מיכל וונש: אם יש נושאים נוספים שצריך יהיה להוסיף אותם, אנחנו נוסיף אותם וביחד נגיש סיכום במסגרת סיכום דיוני הוועדה עד כה ובעזרת

מיכל וונש: כם נגיש את ההמלצות לנו למשרד הבריאות מטעם הוועדה.

מיכל וונש: לפני שאני אסכם, ישוב כאן ומקשיב כמעט בכל הדיונים נציג הדור הבא, דביר בן זאב.

מיכל וונש: ראיתי אותך בכמה מהדיונים.

מיכל וונש: בוקר טוב.

מיכל וונש: תציג את עצמך במילה.

מיכל וונש: תשאיר אותנו עם ההתרשמויות של מה ששמעת ומה בעיקר חשוב לך כדי שכל מי שנמצא כאן ישמע אותך כנציג בני הנוער, ובטח בבית הזה שאני יושבת בו סביב שולחן הוועדה, נשמע מכם, דור העתיד שלנו היקר כל כך.

דביר בן זאב: בוקר טוב.

דביר בן זאב: אני יושב ראש מועצת התלמידים והנוער של המחוז ההתיישבותי.

דביר בן זאב: בשלושה-ארבעה חודשים האחרונים התחלתי לעסוק באופן צמוד עם הוועד בכל הקשור בהתנהגויות סיכוניות לרבות חומרים מסוכנים בקרב בני נוער.

דביר בן זאב: אני אומר למיכל תודה ענקית על כל מה שעשית בדאגה לבני הנוער ובעיקר תודה על כך שהנחלת בתוך הוועדה את הצורך לדבר אתנו ולא מעלינו.

דביר בן זאב: נאמרו כאן על ידי אנשי המקצוע המון דברים נכונים ואני בהחלט מצטרף לקריאה של שירה שאני חייב לשבח אותה ולומר שהיא עובדת המון על ההגנה עלינו, על בני הנוער.

דביר בן זאב: אנחנו מצטרפים לקריאה הזאת שתהיה איזושהי תוכנית של 2020, 2030 שתתכלל מה יקרה בעשר השנים הקרובות ולכל הקריאות שנאמרו כאן על ידי אנשי המקצוע.

דביר בן זאב: אני כן אשמח לתת איזשהו זרקור על תחום שדיברנו עליו, תחום הדיגיטל שהוא עדיין פרוץ.

דביר בן זאב: הצגנו ש-83 אחוזים מבני הנוער נחשפים לחומרים מסוכנים באופן כללי ואנחנו יודעים שדבר גורר דבר ולכן צריך לראות איך משרד הבריאות, איך משרד החינוך ואיך משרד המשפטים מצליחים לתמרן בין גבולות ההפצה וחופש הביטוי אבל עדיין שומרים על השיח ושומרים על הדברים האלה להגיע לבני הנוער.

דביר בן זאב: אני כן מבקש ממשרד החינוך להמשיך לפעול.

דביר בן זאב: אני יודע שהיחידה בשפ"י שמטפלת פועלת המון ואני מבקש גם בתקופה הזאת להמשיך ולקדם את הפרויקטים כי הנושא כבר דובר ויש עוד המון נושאים שלא קשורים.

דביר בן זאב: היינו בוועדה שמדברים על חומרים מסוכנים, אבל בסופו של דבר הם קשורים אחד לשני.

דביר בן זאב: אני כן אבקש לסכם ולומר לך תודה מיכל, לכל אנשי הלשכה שלך ולכל האנשים המקצועיים שנמצאים אתנו ב-זום.

דביר בן זאב: אני יודע כמה הם פועלים למען בני ובנות הנוער.

דביר בן זאב: אנחנו צריכים את המענה בדיגיטל לבני הנוער ואנחנו צריכים להגן על האוכלוסייה שהיא די חסרת ישע, על הילדים.

דביר בן זאב: אני באמת מקווה שגם בכנסת הבאה הוועדה הזאת תמשיך וגם בזמן המורכב הזה כי בני הנוער עדיין חיים בעולם הזה ואנחנו לא יכולים להפקיר אותם ולתת לדברים האלה להידרדר.

דביר בן זאב: אני מודה לכל אנשי המקצוע שנמצאים כאן אתנו.

דביר בן זאב: בכנסת הבאה אני לא בטוח שאני אהיה בהגדרת נוער ואני מבקש שתמשיכו לפעול ולהגן על מיליון בני ובנות נוער שצריכים את ההגנה הזאת כי זה צו השעה.

דביר בן זאב: אם הצלחנו להביא את כל המשאבים הכלכליים כדי לפתור את מגפת הקורונה עם החיסון, אני מאמין שעם מספיק רצון אפשר להביא גם את כל המשאבים ואת כל הגורמים, לא לצאת עד שאין עשן לבן, ולהבין איך מרחיקים את אותם חומרים מסוכנים מבני הנוער.

דביר בן זאב: תודה רבה.

מיכל וונש: תודה רבה, דביר.

מיכל וונש: תודה רבה לך, לחברותיך וחבריך שנותנים לנו את ההשראה ואת התקווה וגם מגדילים ומגבירים, לפחות אצלי, את תחושת המחויבות, האחריות והדחיפות שאני חשה לאורך כל הדרך גם בהקשר הזה.

מיכל וונש: הנושא הזה של הדיגיטל הוא נושא חשוב מאין כמותו.

מיכל וונש: כפי שאתה יודע, אני עוסקת בו מכל הכיוונים ולא רק בנושא של העישון ובכלל החשיפה לחומרים ממכרים.

מיכל וונש: בדיון שקיימנו על כך רק התחלנו לגעת באתגר העצום הזה של התמודדות וכי אנחנו צריכים להתאים את עצמנו.

מיכל וונש: אנחנו משתמשים בטכנולוגיה של שנות ה-80 ואנחנו נמצאים ב-2020 וכפי שאמרנו גם לגבי חברות הטבק, הן אינן קופאות על השמרים.

מיכל וונש: התוודענו לשימוש שהן עושות בכל הלקונות שנמצאות גם בחוק אבל גם בטכנולוגיות.

מיכל וונש: כאן מדינת ישראל והעומדים בראשה חייבים לייצר ביתר שאת את התוכניות ארוכות הטווח המתכללות שמבינות לעומק את האתגרים על כל הקשריהם.

מיכל וונש: אני אסכם.

מיכל וונש: כל הדיון הזה היה סיכום אחד מתמשך.

מיכל וונש: יש כאן הרבה מאוד נושאים לפעולה מיידית.

מיכל וונש: אנחנו נוציא את ההמלצות הללו, את המכתבים השונים שמחייבים גם את הפעולות המיידיות, את היישום ואת האכיפה של מה שניתן לעשות כבר עתה, שפשוט לעשות כבר עתה, שצריך לעשות כבר עתה, וגם נייצר את תחושת הדחיפות לתוכניות ארוכות טווח, מתכללות, שלוקחות אחריות על הנושאים שעלו כאן בכל דיון ודיון, בכל הקשר והקשר.

מיכל וונש: היום דנו בנושא מניעת העישון ונזקיו אבל אני אומר שהנושא הזה חוצה רוחבית את כל נושא ההתמכרויות באופן כללי.

מיכל וונש: כל מה שעלה כאן עולה באופן רצוף.

מיכל וונש: ההכרח הזה לגוף עצמאי, מתוקצב היטב בבסיס התקציב, שאיננו תלוי בדבר, שיפקח על כל מה שעלה כאן וכל הגורמים החשובים שהעבודה שלהם היא באמת עבודת קודש אבל חייבים לעבוד יחד, יתכלל את העבודה שלהם וייצר את כל הרצף ודיברנו עליו - ההסברה, החינוך, האיתור, הזיהוי, הטיפול, הליווי, לאורך כל הדרך של הילדים, של ההורים, של בני הנוער, של קהילה, של מי שכבר נמצאים במצבי התמכרויות ומי שממשיכים להיגמל מהם וזקוקים גם הם לליווי מתמשך.

מיכל וונש: זה נוגע גם לעישון.

מיכל וונש: העישון ביתר שאת, בגלל שמדובר במספר שאי אפשר להתעלם ממנו, של 8,000 אנשים שמתים בישראל בשנה.

מיכל וונש: לא ניתן להתעלם מהמספר הזה.

מיכל וונש: אני רואה את זה באמת כ-קייס סטאדי, כמקרה דגל שמחייב אותנו לכל הנושא הזה.

מיכל וונש: אני רואה את התקופה הזאת כהזדמנות גדולה שאל לנו להחמיץ אותה אלא לזהות ולמצות אותה בכל ההקשרים ובטח בהקשר הזה.

מיכל וונש: אני מודה לכם, לכולכם, ולוועדה הזאת.

מיכל וונש: אני רוצה לומר תודה לאנשי המקצוע שליוו אותי כאן בוועדה, למנהלת הוועדה בת שבע פנחסוב, ליעל, לג'יהד שבינתיים איננו בכנסת, הדובר של הוועדה, לכל אנשי הוועדה שאפשרו דיונים רציפים מקצועיים ויסודיים.

מיכל וונש: כמוכם גם הם מחויבים לנושא הזה לאורך כל כך הרבה שנים והם מקור ידע שאנחנו חייבים לתרגם אותו למה שנקרא אינסטיטושנאל ממורי שגם עוסק בעשייה כי אנחנו יודעים יושבים במשכן הכנסת ולא יתכן שרק כל המסירות שלכם ושל אנשי הוועדה ונשות הוועדה לא יתורגם למעשה.

מיכל וונש: לכן אני קוראת מכאן לנו, ליושבי בית זה, לחברי הכנסת, לחברות הכנסת, למחוקקים, למי שאמונים על הפיקוח על גורמי הביצוע לקחת אחריות ברצינות יתר ולשאוב מכם, גם מבני ובנות הנוער ומכולכם, אנשי ונשות המקצוע, את המחויבות, את האחריות ואת התקווה שחייבים לייצר כאן במדינת ישראל למען עתידנו המשותף הטוב יותר, המתוקן יותר, שדורש תוכניות הוליסטיות ארוכות טווח, מתכללות, מדיניות ברורה ושקופה ומונגשת לציבור.

מיכל וונש: דיברנו על כך בכל הקשר וביתר שאת יש לנו אחריות גדולה בנושא הזה כיוון שאנחנו עוסקים בדיני נפשות.

מיכל וונש: תודה לכולכם.

מיכל וונש: אני מודה, תחסרו לי מאוד.

מיכל וונש: מי ייתן ואני אמשיך לעסוק בנושאים הללו.